Nun heten die landsknecht ein hun erschlagen
und ins wirtshaus hinter den ofen tragen,
drum sprach ein landsknecht zu dem wirt vermeßen:
»Ge hinter den ofen, tu ich dir raten,
und nim den armen teufel, tu in braten
und bring in her, das wir in darnach eßen!«
Das hort der teufel, fur darvan,
sprach: »landsknecht ist ein böses volk auf erden,
wie wol ich kein nit bringen kan;
es muß in alles wol gesegnet werden.
wer ich in nit entrunnen,
sie heten freßen mich;
darum hüt dich!
nim darfür münch und nunnen
und meid die landsknecht ewiklich.«